#JouMenseMyMense, 14 Sep Jou Mense My Mense saam met SPAR – Romeine 8:37 · GROOTfm 90.5 - iono.fm
Jou Mense My Mense saam met SPAR – Romeine 8:37
Petrus van Wyngaard en Naomi du Plooy het vir ons 'n epos gestuur en vir ons gevra om hulle vriendin, Ansie van Wyk, te bederf. Ansie is deur 'n baie uitdagende paar maande. Sy en haar verloofde is onlangs uitmekaar, en haar hart is gebreek. Ons het die voorreg gehad om haar te verras by Nuwe Hoop, met behulp van haar Departementshoof, Karen Venter. Ons het ook die voorreg gehad om haar te herinner aan haar waardigheid! Dat sy vir God Jesus werd is! En om haar, met behulp van die volgende borge te bederf: 'n GROOT dankie aan Kollonade vir die R1000-geskenkbewys, 2 X SterKinekor-fliekkaartjies, 'n R250-geskenkbewys van Rocco Mamas, en 'n SkinPHD-Kolonnade bederf wat 'n 'facial', rug en nek-massering, 'n 'manicure' en 'pedicure' insluit.
Ansie stap tans die pad na genesing, en het opnuut besef hoe belangrik 'n ondersteuningsnetwerk is. Sy is dankbaar vir haar vriende en familie, en die Here wat haar rots is. Haar boodskap aan ander wie se hart ook gebreek is, is: 'As jy wil huil, huil. As jy wil kwaad wees, wees kwaad. Hou net vas aan die Here, want Hy vat die pyn weg.'